3. ลักษณะการประกอบธุรกิจ

บริษัทก่อตั้งเมื่อวันที่ 1 มีนาคม 2538 เดิมใช้ชื่อว่า ศูนย์บริการอินเทอร์เน็ตประเทศไทย
(Internet Thailand Service Center : ITSC) เพื่อให้บริการอินเทอร์เน็ตในเชิงพาณิชย์
ITSC เป็นหน่วยงานย่อย ภายใต้สำนักงานพัฒนาวิทยาศาสตร์และเทคโนโลยีแห่งชาติ
ในสังกัดกระทรวงวิทยาศาสตร์เทคโนโลยี และสิ่งแวดล้อม จนกระทั่งเมื่อวันที่ 14 พฤษภาคม 2539
คณะรัฐมนตรีได้มีมติให้ดำเนินการจัดตั้งเป็นบริษัท อินเทอร์เน็ตประเทศไทย จำกัด เมื่อวันที่ 13
พฤษภาคม 2540 ด้วยทุนจดทะเบียน 16 ล้านบาท
โดยมีวัตถุประสงค์หลักในการดำเนินธุรกิจเพื่อให้บริการเชื่อมต่ออินเทอร์เน็ตสำหรับบุคคลทั่วไป
บริษัท อินเทอร์เน็ตประเทศไทย จำกัด ถูกจัดตั้งเป็นรัฐวิสาหกิจภายใต้การกำกับดูแลของกระทรวง
วิทยาศาสตร์เทคโนโลยีและสิ่งแวดล้อม (ในขณะนั้น) ต่อมาเมื่อวันที่ 9 ตุลาคม 2540
บริษัทได้รับอนุมัติจากการสื่อสารแห่งประเทศไทย (ในขณะนั้น)
ให้บริษัทประกอบธุรกิจเป็นผู้ให้บริการเชื่อมต่ออินเทอร์เน็ตแก่กลุ่มลูกค้านิติบุคคล องค์กร
และบุคคลธรรมดา โดยได้รับใบอนุญาตประเภทไม่มีการสิ้นสุดอายุการได้สิทธิดำเนินการ

ในวันที่ 28 สิงหาคม 2544 บริษัทได้รับอนุญาตให้เป็นบริษัทจดทะเบียนในตลาดหลักทรัพย์
แห่งประเทศไทย ในภาคอุตสาหกรรมเทคโนโลยี หมวดเทคโนโลยีสารสนเทศและการสื่อสาร
และเปลี่ยนเป็นบริษัทมหาชน พร้อมเพิ่มทุนจดทะเบียนจาก 16 ล้านบาท เป็น 250 ล้านบาท
บริษัทมีชื่อเรียกสั้นๆ เป็นที่รู้จักกันอย่างแพร่หลาย คือ ไอเน็ต (“INET”) ณ วันที่ 31 ธันวาคม
2552 บริษัทมีทุนจดทะเบียน เป็นหุ้นสามัญ 333,333,333 หุ้น และเรียกชำระแล้ว 250,020,799
บาท มูลค่าที่ตราไว้หุ้นละ 1 บาท บริษัทมีสัดส่วนการถือหุ้นโดยผู้ถือหุ้นรายใหญ่และรายย่อย ดังนี้

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด (มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด (มหาชน) (“กสท.”) ถือหุ้นในอัตราร้อยละ 16

ปัจจุบันสำนักงานใหญ่ของบริษัทตั้งอยู่เลขที่ 1768 อาคารไทยซัมมิท ทาวเวอร์ ชั้น 10 – 12
และชั้น IT ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10310

บริษัท อินเทอร์เน็ตประเทศไทย จำกัด (มหาชน) (“บริษัท”) หรือ ไอเน็ต (INET)
ดำเนินธุรกิจให้บริการ ไอซีทีโซลูชั่นส์และแอพพลิเคชั่นส์ต่างๆ ที่หลากหลาย
เพื่อรองรับความต้องการของธุรกิจทุกระดับ รวมทั้งบริการพาณิชย์อิเล็กทรอนิกส์
บริษัทได้สร้างสรรค์และพัฒนาบริการไอซีทีตลอดจนบริการเสริมที่ทันสมัยอย่างต่อเนื่อง
เพื่อตอบสนองทุกความต้องการของธุรกิจลูกค้าหลากหลายอุตสาหกรรมทั้งขนาดใหญ่ กลาง และเล็ก

ทุกบริการของบริษัทพัฒนาบนโครงข่าย IP
ที่สมบูรณ์แบบที่สุดแห่งหนึ่งของประเทศเชื่อมต่อกับเครือข่ายภายในประเทศและทั่วโลกผ่านช่องสัญญาณความเร็วสูง
เพื่อให้ผู้ใช้บริการเข้าถึงและแลกเปลี่ยนข้อมูลได้อย่างฉับไวและมั่นใจได้ในเสถียรภาพการให้บริการสูงสุด

บริษัทมุ่งเน้นการพัฒนาบริการตามความต้องการของลูกค้าเป็นหลัก (Customer Centric)
ทำให้สามารถตอบสนองการใช้เทคโนโลยีไอซีทีอย่างเหมาะสมกับกลุ่มอุตสาหกรรมประเภทต่างๆ
อาทิ ธุรกิจการเงิน การธนาคาร (Banking and Finance) กลุ่มโรงงานอุตสาหกรรม
(Manufacturing) กลุ่มหน่วยงานราชการ (Government)
และกลุ่มธุรกิจขนาดกลางและขนาดย่อม (SMEs) ฯลฯ รวมถึงการสร้างมูลค่าเพิ่ม หรือ
“Value-added Services” ให้แก่ผู้ใช้บริการด้วยการพัฒนาโซลูชั่นส์และแอพพลิเคชั่นส์ต่างๆ
ที่ทันสมัยอย่างต่อเนื่องด้วยทีมงานมืออาชีพที่มากด้วยประสบการณ์ และเข้าใจทุกธุรกิจอย่างแท้จริง
เพื่อสร้างโอกาสทางธุรกิจและเพิ่มศักยภาพทางการแข่งขันให้แก่ลูกค้าของบริษัท

ลักษณะการประกอบธุรกิจการให้บริการของบริษัท แบ่งออกเป็น 3 ส่วนหลัก ดังนี้

1. บริการ Internet Access คือ บริการเชื่อมต่ออินเทอร์เน็ตเพื่อธุรกิจ
ให้บริการแก่องค์กรทุกระดับ ทั่วประเทศผ่านการเชื่อมต่ออินเทอร์เน็ตที่หลากหลาย เช่น
บริการอินเทอร์เน็ต บรอดแบนด์พร้อมด้วยบริการ One-Stop Service
ช่วยบริหารจัดการเครือข่ายครบวงจรจากทีมวิศวกรผู้เชี่ยวชาญ, บริการ Enterprise Access
อินเทอร์เน็ตคุณภาพ สำหรับองค์กรด้วยการเชื่อมต่อผ่านวงจรเช่า (Leased Line)
ที่สามารถปรับรูปแบบบริการได้ตามต้องการ และบริการ MetroLAN ด้วยเทคโนโลยี Ultra
Hi-speed Internet รองรับการใช้งานอินเทอร์เน็ตทั้งส่งและรับความเร็วสูงถึง 100
เมกะบิตต่อวินาที เชื่อมต่ออาคาร สำนักงานชั้นนำศูนย์กลางธุรกิจของประเทศ

2. บริการ INET Data Center คือ
บริการศูนย์ข้อมูลคอมพิวเตอร์ขององค์กรธุรกิจด้วยโครงข่ายที่มีเสถียรภาพและระบบรักษาความปลอดภัยสูงสุด
พร้อมด้วยทีมผู้เชี่ยวชาญด้านเครือข่ายที่ให้การดูแลและคำปรึกษาสนับสนุนบริการตลอด 24 ชั่วโมง
INET Data Center เป็นศูนย์กลางการให้บริการสำหรับ หน่วยงานหรือองค์กรธุรกิจต่างๆ
ที่ต้องการนำเสนอข้อมูลสู่เครือข่าย Internet/Intranet ทั้งเครือข่ายสาธารณะ (Public
Network) และเครือข่ายส่วนบุคคล (Private Network) โดยมีบริการในรูปแบบต่างๆ ได้แก่
บริการแบบรับฝากเครื่องคอมพิวเตอร์ (Co-Location Service)
การบริการเช่าอุปกรณ์คอมพิวเตอร์ (Dedicated Server Service)
การบริการรับฝากข้อมูลเว็บไซต์ (Web Hosting Service) บริการ เครื่องคอมพิวเตอร์เสมือน
(VPS) และบริการเสริมอื่นๆ (Value-added Service) เช่น
ศูนย์สำรองข้อมูลระบบคอมพิวเตอร์ (Disaster Recovery Center)

3. Business Solutions คือ
บริการไอซีทีครบวงจรที่เกี่ยวข้องกับเทคโนโลยีสารสนเทศและการสื่อสาร
เพื่อเติมเต็มทุกความต้องการและเสริมประสิทธิภาพการดำเนินธุรกิจยุคใหม่ โดยบูรณาการ
(Integrated) พื้นฐานทรัพยากรเครือข่ายและความเชี่ยวชาญการให้บริการลูกค้า
องค์กรชั้นนำผสานกับ ความร่วมมือจากพันธมิตร อาทิ บริการ Connect Plus IP VPN
ระหว่างประเทศ บริการ Online Recruitment Solution บริการ EDC Network Service
บริการที่ปรึกษา ICT ครบวงจร และบริการด้าน Information Network Security

การเปลี่ยนแปลงที่สำคัญของบริษัทในปี 2553

ในปี 2553 บริษัทได้ปรับปรุงประสิทธิภาพการบริการ MetroLAN
ภายในอาคารสำนักงานผ่านโครงข่ายใยแก้วนำแสง โดยเพิ่มความเร็วของ Ring Network เป็น
10 กิกกะบิตต่อวินาที รองรับ การใช้งานอินเทอร์เน็ตแอพพลิเคชั่น
หรือการถ่ายโอนข้อมูลระหว่างองค์กรอย่างรวดเร็วครอบคลุมพื้นที่ให้บริการกว่า 1 ล้านตารางเมตร
ทั่วกรุงเทพมหานคร

นอกจากนี้ บริษัทได้ร่วมมือกับบริษัท Singapore Telecommunication Ltd. (SingTel)
เป็นผู้จำหน่าย IsatPhone Pro โทรศัพท์เคลื่อนที่ผ่านดาวเทียมประสิทธิภาพสูงที่ใช้ระบบ
Immasat เพื่อการสื่อสารที่ ครอบคลุมทุกพื้นที่ทั่วโลกด้วยคุณภาพเสียงคมชัด
และเพื่อให้การติดต่อสื่อสารทำได้ตลอดเวลา ทั้งในช่วงเวลาปกติและเวลาฉุกเฉิน

บริษัทตระหนักว่าการหาโอกาสทางธุรกิจใหม่เป็นกลยุทธ์สำคัญในการดำเนินธุรกิจ จึงได้จัดตั้ง
หน่วยงาน Business and Service Innovation
เพื่อกำหนดกลยุทธ์และพัฒนาสินค้า/บริการของบริษัท ในระยะยาว

การเปลี่ยนแปลงที่สำคัญภายในองค์กร

ในปี 2553 บริษัทได้มีการเปลี่ยนแปลงที่สำคัญภายในองค์กร โดยมีรายละเอียดดังนี้

1. คณะกรรมการบริษัทได้มีมติแต่งตั้งนายไพโรจน์ ศุภมงคล เข้าดำรงตำแหน่งกรรมการและ
กรรมการผู้จัดการ แทน นายธีระเมธ พกมณี กรรมการและกรรมการผู้จัดการที่ลาออก ทั้งนี้
มีผลนับตั้งแต่วันที่ 23 ธันวาคม 2553
โดยผ่านการพิจารณาจากคณะกรรมการสรรหาและกำหนดค่าตอบแทน และ
มีการประเมินจากคณะกรรมการประเมินผลการปฏิบัติงานของกรรมการผู้จัดการ

2. บริษัทได้รับการรับรองมาตรฐานระบบงานคุณภาพ ISO 9001 : 2008 สำหรับบริการลูกค้า
นิติบุคคลประเภทที่มีการเชื่อมต่อแบบ Dedicated Line (Node และ MetroLAN) และ
Internet Data Center : IDC) ภายใต้นโยบาย
“ให้บริการคุณภาพสูงตรงตามความต้องการของลูกค้า โดยมีการปรับปรุงอย่างไม่หยุดยั้ง
เพื่อความพึงพอใจของผู้รับบริการทุกรายและจะรักษาไว้ ซึ่งหลักการข้อกำหนด ทางกฎหมาย
ข้อกำหนดที่เป็นสากลและมาตรฐานทางวิชาการที่ถูกต้อง” เป็นปีที่ 9

3. พัฒนาระบบความมั่นคงปลอดภัยสารสนเทศในองค์กร (Information Security
Management -System : ISMS)
เพื่อช่วยให้บริษัทสามารถลดโอกาสและปัจจัยเสี่ยงที่จะมีผลกระทบต่อธุรกิจ

ปัจจุบันบริษัทอยู่ในระหว่างการเตรียมยื่นขอรับการรับรองมาตรฐาน ISO/IEC 27001 : 2005

โครงสร้างรายได้ของบริษัทและบริษัทย่อยโดยสรุป ¹

หมายเหตุ : ^(1/) งบการเงินรวม ได้รวมงบการเงินเฉพาะของบริษัท และของบริษัทย่อย ได้แก่
บริษัท แมนดาลา

คอมมูนิเคชั่น จำกัด

^(2/) รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร
(Business

  Solutions) หมายถึง รายได้จากการดำเนินงานแบบครบวงจรเพื่อตอบสนองความต้องการของ

  ลูกค้านอกเหนือจากบริการเชื่อมต่ออินเทอร์เน็ต (Access Business) ได้แก่
  รายได้บริการศูนย์

  ข้อมูลไอทีครบวงจร (INET Data Center), รายได้บริการBusiness Collaboration
  Solutions,

  รายได้บริการ E-Business & Media Services, รายได้บริการ Banking & Financial
  Services,

  รายได้บริการ ICT Services, รายได้บริการ Managed Security Solutions, และ
  รายได้จากการ

  ขายอุปกรณ์คอมพิวเตอร์ หรือ อุปกรณ์อื่น ๆ ที่เกี่ยวข้อง เป็นต้น

^(3/) รายได้อื่น ประกอบด้วย ดอกเบี้ยรับ และรายได้อื่น

  ^(4/) บริษัทรับรู้ส่วนได้เสียในผลกำไรของบริษัทร่วม (Equity Method)
  จากการลงทุนในหุ้นสามัญ

  ร้อยละ 40 ของทุนจดทะเบียนของ บริษัท เน็ตเบย์ จำกัด